18 Februarie 2018 Ds. André Agenbag Familiediens
18 Februarie 2018 Durbanville Gemeente: Familiediens
Die hele Kolossensebrief, in die besonder Kolossense 3:17 Tema: Groeigeheime
Hierdie boodskap is ‘n verwerking van ‘n boodskap wat reeds gelewer is op 4 Februarie 2018 by Durbanville Gemeente se Klassieke Diens met die oog op die unieke samestelling en aard van ons Familiediens. Die boodskap van 4 Februarie word net so weergegee, maar heel onder aan die bladsy verskyn ‘n opsomming van die skyfievertoning wat die boodskap van 4 Februarie in ‘n ander raamwerk geplaas, het, met die klem op Paulus se “groeigeheime” aan die jong gemeente in Kolosse.
Ons is op soek na die Gees se Groeigeheime
“Mag julle vrugte dra deur goeie werke en toeneem in die kennis van God.”
Groeigeheim #1: Christus is in julle, Hy is julle hoop op heerlikheid
“God het besluit om aan die mense bekend te maak hoe seënryk en heerlik hierdie geheimenis vir die nasies is. Die inhoud van hierdie geheimenis is: Christus is in julle, Hy is julle hoop op heerlikheid.”
Groeigeheim #2: God is rééds aan die werk in jou lewe!
“Die evangelie het julle bereik… dit het vrug voortgebring… en verder versprei…”
Groeigeheim #3: Christus is in jou:
Maak dit jou eie!
“… en leef nou die lewe van die nuwe mens, wat al hoe meer vernuwe word na die beeld van sy Skepper en tot die volle kennis van God.”
Groeigeheim #4: Christus is in jou:
Maak dit jou eie deur te strewe na Christus
“Julle moet strewe na die dinge daarbo waar Christus is, waar Hy aan die regterhand van God sit.”
“Rig julle gedagtes op die dinge wat daarbo is, nie op die dinge wat op die aarde is nie want julle lewe is saam met Christus verborge in God.”
Groeigeheim #5: Maak dit jou eie deur te lewe vanuit jou verbondenheid met Christus.
”Aangesien julle dan Christus Jesus as Here aangeneem het, moet julle in verbondenheid met Hom lewe, in Hom gewortel en op Hom gebou...”
Maar hoe leef ons ‘n lewe in verbondenheid met Christus?
Twee BONUS GROEIGEHEIME!
”Dit het by die doop gebeur deurdat julle toe saam met Hom begrawe is. Deur julle verbondenheid met Hom is julle ook saam met Hom opgewek.” Kol 2:12
”En wat julle ook al sê of doen, sê of doen dit alles in die Naam van die Here Jesus.”
Groeigeheim #6: Leef nou die lewe van die nuwe mens deur by die huis en by die werk
vanuit en vir Christus vrug te dra
”Wat julle ook al doen, doen dit van harte soos vir die Here en nie vir mense nie.”
Nuwe Testamente skrifverklaarder, NT Wright:
“Wedersydse verhoudings in die huis en by die werk gaan oor hoe ‘n mens waarlik jouself kan wees in die Here.”
“Indien die huis ‘n plek van genade wil wees, moet daar reëls wees. Die mees selfsugtige lid van die huishouding mag nooit almal se vryheid beperk deur ‘n subtiele of selfs onbewustelike tiranie van selfsug nie.”
“In ‘n huishouding is daar, soos in musiek wat improviseer, plek vir spontaneïteit en vryheid maar dit beteken nie dat sommiges nie in harmonie met die res van die huishouding moet speel of sing nie.”
Groeigeheim #7: Leef nou die lewe van die nuwe mens
deur met wysheid op te tree teenoor mense wat nog buite die gemeente is
”Tree met wysheid op teenoor die mense wat nog buite die gemeente is. Maak die beste gebruik van elke geleentheid.”